deckers ende pleckers die bynnen zijnen voirs tmijne aende huysinghe
desselfs hoofs yet wercken selen den montcost gheven en de stoffe
diemen dair toe sal behoeven halen oft doen halen mair tvors goidsh
sal de selve stoffe moeten leven en den werclieden de dachuen betale
It gevielt dat tvors goidshuys meer walms dan vors steet behoefde
om opte huyse des vors hoofs te verdeckene dat sal tvors goidsh
moeten leven en de dachuen om dat te verdeckene betalen mair de
wynne sal den deckers den montcost moeten gheven It en sal de
vors wynne de vors goede in all oft in deel aen nyeman ands moege
bestaden noch verthien sonder consent des vors goidshuys en zo
wair dat hem geliefde te doen zo sal tselve goidshuys daf de naiste
zijn om dat taenverdene en te behoudene op dat hem geliefde It sal
de vors wynne de duyven vanden duyfhuyse inden vors hove staende
vueden en verwaren en sal mijn vrouwe dabdisse vanden vors goidsh
den vors tmijn duende alle jaire deen helicht hebben vanden jonghen
duyven die dop jairlicx selen comen en de wynne dander helicht
Van welken duyfhuyse mijn vrouwe voirscr den sloetel alleene
sal hebben inden zomer en de vors wyn inden wynter It sal
de vors wyn jairlicx hienbynnen den voirs goidshuyse moeten
dienen met zijnen groten waghene met vier oft vijf pden en
twee knapen wel gestoffeert thien daghe lang tot sgoidsh meesten
oirbe ende pfijte It sal de voirs wyn alle tstroe en voeder dat
jairlicx hienbynnen opte voirs goede wassen sal int vors hoff doen
bringhen en met zijnen beesten ald verthin en mest daf maken
en dat all opt vors land moeten vuen ten meesten pfijte vande
selven lande It sal de vors wyn moegen nemen op des vors
goidshuys goede ter minster schaden zijn berringhe also verre
alst den vors hove toebehoiren es te weten van ouden willighen
haghen ende verdroeghden bomen van trunckeycken en egheenrehande
govenhout oft opgaende hout en mach hij houwen op des voers
goidshuys goede uutgescheiden delshout staende inde vier boende
dwelc hij sal moegen houwen alst houbair es It sal hij noch
hebben den vors zijnen termijn duende alle jaire op des vors goidsh
bosch opten houw dien tselve goidshuys pleeght te vcoeyene een
dach boschs niet vanden arghsten noch vanden besten dair ment
hem bewijsen sal It waer de voirs wyn eenen verdroeghden